Primăria Capitalei a început montarea basoreliefurilor din Pasajul Latin, monumente comandate înca din 2015. În plus, efigiile reprezentând portretele “Împaratului Traian” şi a “Regelui Decebal” au fost curăţate şi s-au întors în pasaj. Pentru machete, basoreliefiuri şi efigii, municipalitatea a plătit nu mai puţin de 4 milioane lei. Primăria Generală a igienizat recent pasajul, însa acesta este în continuare întunecos şi miroase a urină. În urma cu câteva luni acesta era un focar de infecţie.

“Administrația Monumentelor și Patrimoniului Turistic a preluat în anul 2015 elementele artistice ale ansamblului artistic Pasajul Latin (realizate din material intermediar- ipsos), amplasate în pasajul pietonal Lipscani- Sf. Gheorghe pentru transpunerea în material definitiv a 20 de metope ce cuprind reproduceri după Columna lui Traian şi Harta Imperiului Roman și Harta Daciei

Aceate materiale definitive au fost prevăzute de la demararea acestui proiect pentru realizarea ansamblului artistic Pasajul Latin. Menționăm că montarea elementelor artistice ale ansamblului artistic Pasajul Latin a fost posibilă numai după igienizarea pasajului pietonal Lipscani- Sf. Gheorghe care a fost preluat de catre AMPT la începutul anului 2017”, se arata intr-un raspuns trimis de Primaria Capitalei.